Diari Oficial de la Generalitat Valenciana


Sumari del DOGV 9200, del 22-10-2021 (2021/10559)

RESOLUCIÓ de 8 d'octubre de 2021, de la Direcció de l'Institut Superior d'Ensenyances Artístiques de la Comunitat Valenciana, sobre eleccions a consells escolars dels centres superiors d'Ensenyances Artístiques de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9200

Data del DOGV
:   22-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10807


Data del document
:   08-10-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 8 d'octubre de 2021, de la Direcció de l'Institut Superior d'Ensenyances Artístiques de la Comunitat Valenciana, sobre eleccions a consells escolars dels centres superiors d'Ensenyances Artístiques de la Comunitat Valenciana. [2021/10656]  
La nova Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'Educació (LOMLOE), estableix modificacions substancials referides als ensenyaments artístics superiors. Les modificacions referides afecten l'article 46.2 de la LOE sobre el contingut dels ensenyaments artístics superiors, així com els articles 53.4, 54.3, 55.3, 57.3 i 57.4 de la LOE. Igualment, en la disposició addicional novena de la LOMLOE s'estableix un període de dos anys, des de l'entrada en vigor d'aquesta llei, per a establir una regulació normativa dels ensenyaments artístics superiors previstos en l'article 58 de la LOE.  
La Llei orgànica 2/2006, de 3 de maig, d'Educació (LOE), concep la participació com un valor bàsic per a la formació de la ciutadania autònoma, lliure, responsable i compromesa. La Llei 8/2007, de 2 de març, de la Generalitat, d'ordenació de centres superiors d'ensenyaments artístics i de la creació de l'Institut Superior d'Ensenyances Artístiques de la Comunitat Valenciana, estableix en l'article 4.f que entre les funcions de l'ISEACV està la de fomentar l'exercici efectiu de la participació d'alumnat, professorat, i personal d'administració i serveis en el funcionament i govern dels centres superiors d'ensenyaments artístics. Així, també en l'article 8.2 s'estableixen les funcions del director de l'ISEACV, entre les quals consten les de dirigir, gestionar i coordinar l'Institut, així com el seu personal.  
  
El Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques contempla la regulació del Consell de Centre com a òrgan de participació de la comunitat educativa en el govern dels centres docents.  
El Decret 93/2016, de 22 de juliol, del Consell, pel qual es regula el procés electoral per a la renovació i constitució dels consells escolars dels centres docents no universitaris de la Comunitat Valenciana sostinguts amb fons públics, que deroga l'Ordre de 10 d'octubre de 1997, de la Conselleria de Cultura, Educació i Ciència, que regulava l'elecció dels consells escolars dels centres públics docents no universitaris de la Comunitat Valenciana, exclou del seu àmbit d'aplicació els centres compresos en l'Institut Superior d'Ensenyances Artístiques de la Comunitat Valenciana (ISEACV). Tot considerant la necessitat del bon funcionament en aquells centres en què hi haja sectors buits del consell escolar, i en virtut de les competències que estableix l'article 50 dels Estatuts de l'Institut Superior d'Ensenyances Artístiques de la Comunitat Valenciana, aprovats pel Decret 82/2009, de 12 de juny, del Consell, resolc:  
  
  
Primer. Convocatòria  
El dia 30 de novembre de 2021 se celebraran les eleccions al sector corresponent en aquells centres on els consells escolars necessiten renovacions o tinguen vacants que corresponguen a la totalitat de llocs d'algun sector, o ambdós casos, seguint el procediment establit en el Decret 252/2019, de 29 de novembre, del Consell, de regulació de l'organització i el funcionament dels centres públics.  
  
  
Segon. Resultats  
Les dades de participació en el procés electoral i l'acta de la sessió de la junta electoral de proclamació de persones candidates electes seran remeses a l'ISEACV en el termini de 48 hores.  
  
Tercer. Juntes electorals  
La composició de les juntes electorals s'haurà d'ajustar al que es disposa en l'article 7 del Decret 93/2016.  
  
Quart. Meses electorals  
1. De conformitat amb el que es disposa en l'article 13 de l'esmentat Decret 93/2016, el dia de les eleccions es constituiran meses electorals per a l'elecció del professorat, de les famílies i de l'alumnat, contemplades en els articles 15.4, 16.4 i 17.4 d'aquest text legal.  
2. Per a l'elecció de la persona representant del personal d'administració i serveis, la votació es realitzarà davant de la mesa electoral del professorat, en urnes separades, de conformitat amb el que es preveu en els articles 18.3 i 19.4 del Decret 93/2016, respectivament.  
  
Cinqué. Vot no presencial  
Atés que la finalitat del procediment de votació és aconseguir tanta participació com siga possible, es podrà prendre part en el procés mitjançant el vot no presencial, tal com es regula en l'article 14 del Decret 93/2016.  
  
Sisé. Propaganda i campanya electoral de les persones candidates  
1. La junta electoral i, en particular, la direcció del centre, facilitarà les persones de la comunitat escolar que siguen proclamades candidates i els recursos necessaris perquè puguen donar-se a conéixer a l'electorat.  
  
Especialment, a les candidatures dels sectors de les famílies i de l'alumnat es facilitaran locals per a reunions.  
Les persones que formen part de les associacions o organitzacions de les famílies i de l'alumnat podran accedir als centres per a exposar els programes de les seues respectives organitzacions.  
2. En tot cas, les activitats a les quals es refereix l'apartat anterior s'han de dur a terme en l'horari que determine la direcció del centre, sense que es puga alterar el normal desenvolupament de les activitats acadèmiques.  
S'han de tindre en compte, també, les disponibilitats horàries d'aquests sectors.  
3. La campanya electoral transcorrerà des de l'endemà de la publicació de la llista definitiva de les persones candidates fins a dos dies lectius abans de la data de realització de les eleccions i, en cap cas, durarà menys de cinc dies lectius. El dia lectiu anterior a la realització de les eleccions serà jornada de reflexió i no podran dur-se a terme actes de propaganda electoral.  
  
Seté. Eficàcia  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Huité. Expressió de recursos  
Contra aquesta resolució, que esgota la via administrativa, es podrà interposar un recurs contenciós administratiu davant dels jutjats contenciosos administratius de València, de conformitat amb el que es disposa en la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar des de l'endemà de la publicació en el Diari Oficial de la Generalitat Valenciana, o potestativament i amb caràcter previ, un recurs administratiu de reposició en el termini d'un mes davant del mateix òrgan que la dicta, d'acord amb la Llei 39/2015, d'1 d'octubre, del procediment administratiu comú de les administracions públiques.  
  
València, 8 d'octubre de 2020.- La directora de l'Institut Superior d'Ensenyances Artístiques de la Comunitat Valenciana: Inmaculada Sánchez Velasco.